የበቆሎ ምርት በሄክታር ከ42 ኩንታል በላይ መድረሱ ተገለጸ
ሰላማዊት ውቤአዳማ፦ በአሁኑ ወቅት ከሦስት ዋና ዋና የግብርናው ዘርፍ መርሐ ግብሮች አንዱ በሆነው የድህነት ቅነሳ የበቆሎ ምርትን በሄክታር 42 ኩንታል ማድረስ መቻሉ ዓለም የደረሰበት ደረጃ ለመድረስ ጥሩ ሂደት ላይ መሆናችንን እንደሚያሳይ ተገለጸ። የግብርና ሚኒስቴር ሚኒስትር ዴኤታ ዶክተር ማንደፍሮ ንጉሴ ከትናንት በስቲያ በአዳማ ከተማ ለግማሽ ቀን በተካሄደና አጠቃላይ ግብርናው ያለበትን ሁኔታ የዳሰሰ ፓናል ውይይት ላይ እንዳስታወቁት፤ ባለፉት 20 ዓመታት የበቆሎ ምርት ከፍተኛ ዕድገት አሳይቷል።ዕድገቱ በአንደኛውና በሁለተኛው የዕድገትና ትራንስፎርሜሽን ዘመን ጭምር የተገኘ ነው ያሉት ዶክተር ማንደፍሮ፤ እስከ አምና ድረስ በሄክታር የተገኘው 42 ነጥብ 4 ኩንታል መሆኑንም ጠቅሰው፤ በዚህ ዓመት ሲጨመር ደግሞ በሄክታር የሚገኘው የበቆሎ ምርት ከዚህ ከፍ ሊል እንደሚችልም ጠቁመዋል።የምርት ዕድገቱ ምን ያህል ለድህነት ቅነሳ ትኩረት ሰጥቶ እየተሰራ እንደሆነ የሚያመለክት መሆኑን የጠቆሙት ሚኒስትር ዴኤታው በዓለም ላይ በሄክታር በአማካኝ ያለው የበቆሎ ምርት ዕደገት 58 ኩንታል መሆኑንም ተናግረዋል።እንደ ሀገር በሄክታር
የደረስንበት 42 ነጥብ
4 ኩንታል ከዓለም ጋር
የሚቀራረብና ዓለም የደረሰበት
ደረጃ ለመድረስ በዚህ
ሰብል ጥሩ ሂደት
ላይ ነን ማለት
የሚያስችል መሆኑን ዶክተር
ማደፍሮ ጠቁመው፤ የስንዴ
ምርትም ባለፉት አስር
አመታት በከፍተኛ ሁኔታ
ማደጉንና አሁን ላይ
ከራሳችን አልፈን ወደ
ውጪ ለመላክ በዘመቻ
መርሐ ግብር መልክ
እየሰራን ነው ብለዋል። ‹‹የአሁን ምርትና ምርታማነትን የማሳደግ መርሐ ግብር የድህነት ቅነሳን ብቻ ሳይሆን ሁሉንም አመጣጥኖ የሚሄድ ነው›› ያሉት ሚኒስትር ዴኤታው፤ ግብርና ለኢትዮጵያ ኢኮኖሚ ትልቅ ፋይዳ ያለው በመሆኑ የተጀመረውን ድህነት ቅነሳ ፕሮግራም ተግባራዊ ለማድረግ ትልቅ ፋይዳ እንዳለውም ጠቁመዋል።የድህነት ቅነሳ መተግበር
ሲጀምር የነበረው አጠቃላይ
አገራዊ የምርት መጠን
69 ሚሊዮን ኩንታል ብቻ
ሲሆን በሁለተኛው 181 ሚሊዮን
ኩንታል፣ በሦስተኛው ደግሞ
270 ሚሊዮን ኩንታል መድረሱን
የጠቆሙት ሚኒስትር ዴኤታው፤
ዘንድሮ ደግሞ 414 ሚሊዮን
ኩንታል ምርት ይገኛል
ተብሎ እንደሚታሰብና ይህም
የምርት አሰባሰብ ሂደቱ
በየጊዜው በከፍተኛ ሁኔታ
እያደገ መሄዱን ማሳያ
ነው ብለዋል።አዲስ ዘመን ታህሳስ 27/2013